

РЕПУБЛИКА СРБИЈА

OСНОВНА ШКОЛА

„ПРОФЕСОР БРАНА ПАУНОВИЋ“

РАШАНАЦ

Број: 161

31.03.2020. године

**Обавештење за родитеље/законске заступнике о упису деце у први разред основне школе**

На основу дописа Министарства просвете, науке и технолошког развоја Републике Србије, у сарадњи са Кабинетом Председника Владе и Канцеларијом за информационе технологије и електронску управу, обавештавамо родитеље/законске заступнике деце о следећем:

1. Од 01.04.2020. године биће Вам омогућено да електронским путем искажете интересовање за упис детета у одређену школу (нашу школу) преко Портала еУправа ...[https://ezakazivanje.euprava.gov.rs/#pretraga](https://ezakazivanje.euprava.gov.rs/?fbclid=IwAR1miKTKuie6u-MMqvQNdHJEgexmj0uB1EwRd6kNM1ZKm1iAEqn7dS7l5wo#pretraga)

2. Услуга се зове Исказивање интересовања за упис у основну школу.

3. На тај начин родитељи/законски заступници будућих првака остварују комуникацију са школом у коју ће касније бити уписано њихово дете (школе евидентирају заинтересованост родитеља/законских заступника за упис детета у нашу школу).
**Напомена : Уколико родитељ/законски заступник не искаже на овај начин заинтересованост, не доводи се у питање упис детета у први разред основне школе.**

4. Родитељима/законским заступницима који су преко ове услуге исказали интересовање, електронском поштом биће послата нотификација (обавештење) о датуму уписа у основну школу (након дефинисања уписа од стране Министарства просвете, науке и технолошког развоја).

5. На Порталу еУправа биће доступна услуга еЗаказивање термина за упис и тестирање (омогућиће родитељима/законским заступницима да једним доласком у школу заврше све активности везане за упис детета у школу, а након уписа, истог дана, педагошко-психолошка служба вршиће тестирање детета).

Поштовани родитељи/законски заступници деце, наших будућих ученика, поступите по корацима о којим смо Вас обавестили на горе наведен начин и пратите следећа обавештења.

Срдачан поздрав, чувајте себе и своје породице, чувајте друге људе и видимо се када ванредно стање прође и када започнемо нову школску годину на редован начин.

Директор

Сандра Животић